wickkiey/tamil-wikipedia-chunked huggingface dataset:
# மலாயா பொதுவுடைமை கட்சி

## மலாயா அவசரகாலம்

1948 ஜூன் மாதம் 16ஆம் தேதி பேராக், சுங்கை சிப்புட்டில் மூன்று ஐரோப்பிய தோட்ட நிர்வாகிகள் சுட்டுக் கொல்லப்பட்டனர். அன்று காலை 8.30க்கு சுங்கை சிப்புட், எல்பில் தோட்டத்தின் நிர்வாகி ஏ.இ.வால்கர் (Arthur Walker (வயது 50); அவருடைய அலுவலக அறையில் சுட்டுக் கொல்லப் பட்டார்.  
அதற்கு அடுத்து, முப்பது நிமிடங்கள் கழித்து இரண்டு கி.மீ. தொலைவில் இருந்த பின் சூன் தோட்ட நிர்வாகி ஜே.எம்.எலிசன் (John Allison (வயது 55) என்பவரும், அவருடைய துணை நிர்வாகி இயான் கிறிஸ்டியன் 9Ian Christian) என்பவரும் சுட்டுக் கொல்லப் பட்டனர். இந்த அசம்பாவிதங்கள் மலாயாவை ஆட்சி செய்த பிரித்தானியர்களை நிலை தடுமாறச் செய்தது. அதைத் தொடர்ந்து பிரித்தானியர்கள் அவசரகாலத்தைப் பிரகடனம் செய்தனர்.
# மலாயா பொதுவுடைமை கட்சி

## மலாயா அவசரகாலம்

### மலாயா கம்யூனிஸ்டு கட்சிக்குத் தடை

அவசரகாலம் பிரகடனம் செய்யப்பட்டதும் மலாயா கம்யூனிஸ்டு கட்சி முற்றாகத் தடை செய்யப்பட்டது. அந்தக் கட்சியின் உறுப்பினர்கள் பலர் கைது செய்யப்பட்டனர். அவர்களுக்கு உதவிகள் செய்த பொதுமக்களும் கைது செய்யப்பட்டனர். விசாரனைகள் இல்லாத கைது நடவடிக்கை தீவிரமாக அமல் படுத்தப்பட்டது.  
அதன் பின்னர் மலாயா கம்யூனிஸ்டு கட்சியின் உறுப்பினர்கள் கிராமப்புறப் பகுதிகளில் அடைக்கலம் அடைந்தனர். மலாயா கம்யூனிஸ்டு கட்சி என்பது இந்தக் கட்டத்தில் மலாயா மக்கள் விடுதலைப் படை (Malayan Peoples Liberation Army) என்று மாற்றம் செய்யப்பட்டது. இருப்பினும் கிராமப்புற மக்களின் வாழ்வில் சித்ரவதைகளும் தொல்லைகளும் தொடர்ந்தன.
# மலாயா பொதுவுடைமை கட்சி

## மலாயா அவசரகாலம்

### மலாயா விடுதலை அடைந்தது

.]]
1957 ஆகஸ்டு மாதம் 31ஆம் தேதி மலாயா சுதந்திரம் அடைந்தது. மறு ஆண்டில் பேராக், தெலுக் இந்தானில் கம்யூனிஸ்டு கொரில்லாக்கள் கடைசியாக ஒரு தாக்குதல் நடத்தினர். அதுதான் மலாயா கம்யூனிஸ்டு கட்சியின் கடைசி தாக்குதல்.  
அந்தத் தாக்குதலில் வெற்றி பெற முடியாமல் போகவே, தாக்குதல் நடத்திய அனைவரும் அரசாங்கக் காவல் துறையிடம் சரண் அடைந்தனர். மலாயாவில் ஆங்காங்கே எஞ்சியிருந்த கம்யூனிஸ்டு கொரில்லாக்கள் தென் தாய்லாந்து எல்லையில் தஞ்சம் அடைந்தனர். 1960 ஜுலை 31-இல் அவசரகாலம் முடிவிற்கு வந்ததாக மலாயா அரசு அதிகாரப்பூர்வமாக அறிவித்தது.  
அதன் பின்னர் சின் பெங், தென் தாய்லாந்தில் இருந்து சீனா, பெய்ஜிங்கிற்குச் சென்றார். அவருடன் முக்கியமான சிலரும் சென்று சீனாவில் அடைக்கலம் அடைந்தனர்.
# மலாயா பொதுவுடைமை கட்சி

## மலாயா அவசரகாலம்

### மலாயா கம்யூனிஸ்டு கட்சியின் இறுதி நாட்கள்

1989-ஆம் ஆண்டில், மலாயா கம்யூனிஸ்டு கட்சி இறுதியாக தன் போராட்டங்களை நிறுத்திக் கொண்டது. 1989 டிசம்பர் 2-ஆம் தேதி, தெற்கு தாய்லாந்தில் உள்ள ஹாட் யாய் நகரில், சின் பெங்; ரசீட் மைடின்; அப்துல்லா சிடி ஆகியோர் மலேசிய - மற்றும் தாய்லாந்து அரசாங்கங்களின் பிரதிநிதிகளை சந்தித்தார்கள்.  
இரு அரசாங்கங்களுக்கும் இடையில் தனித் தனியாக அமைதி ஒப்பந்தங்கள் செய்து கொண்டார்கள். அத்துடன் மலாயா கம்யூனிஸ்டு கட்சியின் சகாப்தம் ஒரு முடிவிற்கு வந்தது.
# மலாயா பொதுவுடைமை கட்சி

## மேற்கோள்

=
# கரோலின் கேனான்

**கரோலின் கேனான்** (*Caroline Cannon*) அமெரிக்காவைச் சேர்ந்த இனுபியாக் இனக்குழுவின் தலைவரும் சுற்றுச்சூழல் ஆர்வலருமாவார். அக்குவாகாக்கு என்ற பெயராலும் இப்பெண் அழைக்கப்படுகிறார், இனுபியாக் இனக்குழுவினர் அலாசுகா மாநிலத்தின் பாயிண்ட்டு ஓப் நகரில் வசிக்கின்றனர். பெட்ரோலியத் தொழிலினால் மாசுபடும் ஆர்க்டிக் பெருங்கடல் சுற்றுச்சூழல் அமைப்புகளைப் பாதுகாப்பதற்காக போராடியதற்காக 2012 ஆம் ஆண்டு கோல்டுமேன் சுற்றுச்சூழல் விருது இவருக்கு வழங்கப்பட்டது.  
அலாசுகாவின் வடக்கு கடற்கரையிலிருக்கும் ஆர்க்டிக் நீர் துருவ கரடிகள், திமிங்கலங்கள், மீன் மற்றும் மில்லியன் கணக்கான இடம்பெயரும் பறவைகள் உள்ளிட்ட பல்வேறு வகையான பல்லுயிர் தன்மையைக் கொண்டுள்ளது. இந்த பிராந்தியத்தின் இனுபியாக் இன மக்கள் கிட்டத்தட்ட 700 பேர் ஆர்க்டிக் கடல் வாழ்வை தங்கள் பாரம்பரிய வாழ்வாதாரமாக நம்பி பிழைப்புக்காக அங்கு தங்கியுள்ளனர்.  
ஆர்க்டிக் நீரில் எண்ணெய் மற்றும் எரிவாயு கலந்தால் பிராந்தியத்தின் பல்லுயிர் பெருக்கத்திற்கும், அவர்களின் உயிர்வாழ்விற்காக அந்த வளங்களை நம்பியுள்ள பூர்வீக சமூகங்களுக்கும் பெரும் அச்சுறுத்தல் ஏற்பட்டது. கரோலின் கேனான் ஆர்க்டிக் கடல் மாசுபடுவதற்கு எதிராக வலுவான மற்றும் நிலையான குரல் கொடுத்துவருகிறார்.
# டான்சா அணை

**டான்சா அணை** (*Tansa dam*) இந்தியாவின் மகாராட்டிர மாநிலத்தில் தானே மாவட்டத்தின் மும்பைக்கு அருகிலுள்ள டான்சா ஆற்றில் கட்டப்பட்டுள்ள ஒரு செயற்கை அணையாகும். மண், மணல், களிமண் அல்லது பாறைகளைப் பயன்படுத்தி கரை கட்டுதல் வகையிலும், கற்காரை மற்றும் கற்களைப் பயன்படுத்தியும் இந்த அணை கட்டப்பட்டுள்ளது. மும்பை நகரத்திற்கு குடிநீர் வழங்கும் ஏழு ஆதாரங்களில் இந்த அணையும் ஒன்றாகும்.
# டான்சா அணை

## விவரக்குறிப்புகள்

அடித்தளத்திற்கு மேலே உள்ள அணையின் உயரம் 41 மீ (135 அடி), நீளம் 2,804 மீ (9,199 அடி). ஆகும். அணையின் உள்ளடக்கம் 2,670 கிமீ<sup>3</sup> (640 கன மைல்) மற்றும் மொத்த நீர்சேமிப்பு திறன் 208,700.00 கிமீ<sup>3</sup> (50,069.79 கன மைல்) ஆகும்.
# டான்சா அணை

## குறிக்கோள்

•தண்ணீர் விநியோகம்</br>
•குடிநீர்
# பார்வி அணை

**பார்வி அணை** (*Barvi Dam*) இந்தியாவின் மகாராட்டிர மாநிலத்தில் தானே மாவட்டத்தின் மும்பைக்கு அருகிலிருக்கும் பத்லாபூரில் பாயும் பார்வி ஆற்றின் மீது கட்டப்பட்டுள்ள ஒரு செயற்கை அணையாகும். மண், மணல், களிமண் அல்லது பாறைகளைப் பயன்படுத்தி கரை கட்டுதல் வகையில் இவ்வணை கட்டப்பட்டுள்ளது.
# பார்வி அணை

## விவரக்குறிப்புகள்

அடித்தளத்திற்கு மேலே உள்ள அணையின் உயரம் 72.60 மீ (238.2 அடி), நீளம் 746 மீ (2448 அடி). ஆகும். மொத்த நீர்சேமிப்பு திறன் 178580.00 கி.மீ. 3 (42,843.62 கன மைல்) ஆகும்.
# பார்வி அணை

## குறிக்கோள்

•தண்ணீர் விநியோகம்
# துணைப்பேரினம்

உயிரியலில், **துணைப்பேரினம்** என்பது ஒரு பெயரீட்டுத் தரநிலையில் பேரினத்திற்கு அடுத்த நிலை ஆகும் .  
விலங்கியல் பெயரீட்டு முறையின் பன்னாட்டுக் குறியீடு, ஒரு துணைப்பேரினப் பெயர் தனியாகப் பயன்படுத்த முடியும் அல்லது சிற்றினத்தின் பெயர் சேர்க்கப்படுகிறது. இப்பெயரானது பேரினப்பெயருக்கும் சிற்றினப்பெயருக்கும் இடையே அடைப்புக்குறிக்குள் இடப்படும். எ.கா. இந்தோ பசிப்பினைச் சார்ந்த புலி சோகியின் விலங்கியல் பெயர் *சைப்ரேயே (சைப்ரேயே) டைகிரிசு* லின்னேயஸ். இதில் *சைப்ரேயா* பேரினத்தின் *சைப்ரேயாவின்* துணைப் பேரினத்தினைச் சேர்ந்தது. இருப்பினும், ஒரு சிற்றினத்தின் பெயரைக் குறிப்பிடும்போது, துணைப் பெயரைச் சேர்ப்பது கட்டாயமில்லை, அல்லது வழக்கத்தில் இல்லை.  
ஆல்கா, பூஞ்சை மற்றும் தாவரங்களுக்கான (ICNafp) சர்வதேச பெயரிடல் குறியீட்டில், துணைப் பேரினமானது ஒரு பேரினத்தின் சாத்தியமான உட்பிரிவுகளில் ஒன்றாகும். "துணை" என்ற முன்னொட்டைச் சேர்ப்பதன் மூலம் அல்லது வேறு வழிகளில் எந்த குழப்பமும் ஏற்படாத வரை ஒரு பேரினத்திற்குள் அனுமதிக்கப்பட்ட பிரிவுகளின் எண்ணிக்கையில் வரம்பு இல்லை. பிரிவு மற்றும் தொடரின் இரண்டாம் நிலை அணிகள் துணைக்குழுவுக்கு கீழ்நிலையில் உள்ளவை. உதாரணம்: *பான்ங்சியா* துணைப்பேரினம். *ஐசோசுடைலிசு*, ஆத்திரேலிய பெரிய பேரினமான *பான்ங்சியாவின்* துணைப்பேரினம். ஐசிஎன்ஆப் தாவரவியல் பெயரிடலுக்கான அனைத்துலக நெறிமுறைகளின் படி பேரினத்திற்குள் பிரிவின் தரத்தைக் குறிக்க வெளிப்படையான "இணைக்கும் சொல்" தேவைப்படுகிறது. இணைக்கும் சொற்கள் பொதுவாகச் சுருக்கமாக இருக்கவேண்டும். எ.கா. "துணை." "கிளைச்சிற்றினத்திற்காக" மேலும் இதனை அச்சிடச் சாய்வு வார்த்தைகளில் குறிக்கப்படவில்லை.  
விலங்கியல் பெயரிடலில், ஒரு பேரினத்தைப் பிரிக்கும்போது முதலில் விவரிக்கப்பட்ட சிற்றினம் "பெயரளவிலான துணைப்பேரினம்" அல்லது "நியமன துணைப்பேரினம்" ஆகத் தக்கவைக்கப்படுகிறது. இது அதே பெயரை மீண்டும் மீண்டும் செய்கிறது. உதாரணமாக, *பாந்தேரா* (*பாந்தெரா*) *பர்தசு* என்பது சிறுத்தையினைக் குறிக்கும். தாவரங்களுக்குப் பெயரிடும் அதே கொள்கையே விலங்குகளுக்கும் பொருந்தும். இருப்பினும் சொல் வேறுபட்டது. *ரோடோடென்ட்ரான்* பேரினத்தின் அசல் வகையைக் கொண்ட துணை வகை *ரோடோடென்ட்ரான்* துணைப்பேரினம், *ரோடோடென்ட்ரான்* ஆகும். இத்தகையப் பெயர்கள் "தன்னியக்கங்கள்" என்று அழைக்கப்படுகின்றன.
# விசாகப்பட்டினம் சந்திப்பு தொடர்வண்டி நிலையம்

****  
**விசாகப்பட்டினம் சந்திப்பு தொடர்வண்டி நிலையம்** ( *குறியீடு : VSKP* ) இந்தியாவின் , ஆந்திர பிரதேச மாநிலத்தின் , விசாகப்பட்டினம் நகரின் முக்கிய தொடர்வண்டி நிலையம் ஆகும் . 2017-ஆம் ஆண்டு , நாட்டின் மிகத் தூய்மையான தொடர்வண்டி நிலையம் என்ற பெருமையை இத்தொடர்வண்டி நிலையம் பெற்றது . ஹௌரா - சென்னை இருப்புப்பாதையில் அமைந்துள்ள முக்கியமான தொடர்வண்டி நிலையங்களில் ஒன்று விசாகப்பட்டினம் சந்திப்பு தொடர்வண்டி நிலையம் . இத்தொடர்வண்டி நிலையம் இந்திய இரயில்வேயின் தெற்கு கடற்கரை ரயில்வே மண்டலத்தின் நிர்வாகத்தின் கீழ் இயங்கி வருகிறது.
# விசாகப்பட்டினம் சந்திப்பு தொடர்வண்டி நிலையம்

## மேற்பார்வை

விசாகப்பட்டினம் சந்திப்பு தொடர்வண்டி நிலையம் , ஒரு **முனையம்** ( *Terminal* ) ஆகும் . அதாவது , இத்தொடர்வண்டி நிலையத்திற்குள் நுழையும் ரயில்கள் , வந்த வழியில்தான் திரும்பிச் செல்ல முடியும் .  
இத்தொடர்வண்டி நிலையத்திற்கு எந்நேரமும் தொடர்வண்டிகள் வந்து செல்லும் என்பதால் ,இங்கு நடைமேடைகள் ( *Platform* ) காலியாக இருப்பதில்லை . ஒருவேளை , ஏதேனும் ஒரு வண்டி இத்தொடர்வண்டி நிலையத்திற்குத் தாமதமாக வந்தால் , விசாகப்பட்டினம் நோக்கிச் செல்லும் பிற வண்டிகள் துவ்வாடா அல்லது விஜயநகரம் தொடர்வண்டி நிலையங்களில் நிற்கும் நிலை ஏற்படும் .  
விசாகப்பட்டினம் மற்றும் செகந்தராபாத் இடையே இயங்கும் தொடர்வண்டிகளில் தினமும் சுமார் 5000 பயணிகள் பயணம் மேற்கொள்வார்கள் . கூட்ட நெரிசலைத் தவிர்ப்பதற்காக , விசாகப்பட்டினம் மற்றும் செகந்தராபாத் இடையே 18 தொடர்வண்டிகள் இயக்கப்படுகின்றன. தென் மத்திய ரயில்வே மண்டலத்தின் முக்கியமான தொடர்வண்டியாகக் கருதப்படும் கோதாவரி விரைவு வண்டி<nowiki/>யில் இவ்விரு நகரங்களுக்கு இடையே பயணிப்பது சிறப்பாகும்  
ஆந்திர பிரதேசத்தின் மிகவும் பரபரப்பான தொடர்வண்டி நிலைங்களுள் இத்தொடர்வண்டி நிலையமும் ஒன்று . அனைத்து தொடர்வண்டிகளும் , விசாகப்பட்டினம் தொடர்வண்டி நிலையத்தில் குறைந்தபட்சம் 20 நிமிடங்கள் நின்று செல்லும் .
# விசாகப்பட்டினம் சந்திப்பு தொடர்வண்டி நிலையம்

## வரலாறு

மேற்கத்தியர்கள் வருகைக்கு முன்பே , விசாகப்பட்டினத்தில் , ஒரு வளமையான **துறைமுகம்** செயல்பட்டு வந்தது . பிற்காலத்தில் ,இந்தியாவைக் கைப்பற்றிய ஆங்கிலேயர்கள் ,விசாகப்பட்டினம் துறைமுகத்தை மிக முக்கியமானத் துறைமுகமாகக் கருதினர் . மேலும் , இத்துறைமுகம் , சென்னைக்கும் கொல்கத்தாவுக்கு நடுவில் அமைந்திருந்ததால் மேலும் முக்கியத்துவம் பெற்றது . எனவே , இந்த முக்கியத்துவம் வாய்ந்த துறைமுக நகரத்தை நாட்டின் பல பகுதிகளுடன் இணைக்க இருப்பு பாதை அமைக்க ஆங்கிலேயர்கள் திட்டமிட்டார்கள் .  
அதன் தொடர்ச்சியாக , இந்நகரில் இருப்புப்பாதை அமைக்கப்பட்டது .மேலும் ,தற்போதைய விசாகப்பட்டினம் சந்திப்பு தொடர்வண்டி நிலையம் , **வால்டைர் தொடர்வண்டி நிலையம்** (*Waltair railway station*) என்ற பெயரில் அமைக்கப்பட்டு , முதல் சரக்கு ரயில் சேவை **1893**-ஆம் ஆண்டு தொடங்கப்பட்டது . அடுத்த ஆண்டே , இத்தொடர்வண்டி நிலையத்திலிருந்து பயணிகளுக்கான ரயில் சேவை தொடங்கப்பட்டது .  
1987- ஆம் , ஆண்டு அன்றைய விசாகப்பட்டின மேயர் சுப்பாராவ் , வால்டைர் தொடர்வண்டி நிலையத்தின் பெயரை ,**விசாகப்பட்டினம்** என்று மாற்றினார்
# விசாகப்பட்டினம் சந்திப்பு தொடர்வண்டி நிலையம்

## நிர்வாகம்

- 1896-ஆம் ஆண்டு , வால்டைர் தொடர்வண்டி நிலையம் ,**பெங்கால் நாக்பூர் ரயில்வே** என்னும் நிறுவனத்தின் கட்டுப்பாட்டில் வந்தது .
- சுதந்திரத்திற்குப் பின் ,ரயில்வே துறை தேசியமயமாக்கப்பட்ட போது ,1952-ஆம் ஆண்டு , இத்தொடர்வண்டி நிலையம் , இந்தியா ரயில்வேயின் **கிழக்கு ரயில்வே** என்னும் மண்டலத்தின் கட்டுப்பாட்டின் கீழ் கொண்டுவரப்பட்டது .  
- 1955-ஆம் ஆண்டு , இத்தொடர்வண்டி நிலையம் **தென் கிழக்கு ரயில்வே** மண்டலத்தின் கட்டுப்பாட்டின் கீழ் வந்தது .
- 2003-ஆம் ஆண்டு உருவாக்கப்பட்ட **கிழக்கு கடற்கரை ரயில்வே** மண்டலத்தின் கீழ் இத்தொடர்வண்டி நிலையம் கொண்டுவரப்பட்டது .
- 2019-ஆம் ஆண்டு விசாகபட்டினத்தையே தலைமையிடமாகக் கொண்டு **தெற்கு கடற்கரை ரயில்வே** என்ற மண்டலம் உருவாக்கப்பட்டது .எனவே ,தற்போது , இத்தொடர்வண்டி நிலையம் தெற்கு கடற்கரை ரயில்வே மண்டலத்தின் கட்டுப்பாட்டில் உள்ளது .
# விசாகப்பட்டினம் சந்திப்பு தொடர்வண்டி நிலையம்

## கட்டமைப்பு மற்றும் வசதிகள்

இத்தொடர்வண்டி நிலையத்தின் பரப்பளவு 1,03,178 சதுர.மீ ( 11,20,600 சதுர.அடி ). இத்தொடர்வண்டி நிலையத்தில் 8 நடைமேடையில் உள்ளன . இங்குள்ள அனைத்து இருப்புபாதைகளும் மின்மயமாக்கப்பட்ட அகலப்பாதைகள் (*Broad gauge* )ஆகும். இத்தொடர்வண்டி நிலையத்தின் கிழக்கு மற்றும் மேற்கு நுழைவாயில்களில் பயணச்சீட்டு முன்பதிவு மையங்கள் உள்ளன .  
இங்கு **அருகலை** (*Wi -Fi* ) வசதி ரயில்டெல் மற்றும் கூகுள் ஆகிய நிறுவனங்களால் ஏற்படுத்தப்பட்டுள்ளது .  
குழந்தைகளின் பொழுதுபோக்கிற்காக Fun Zone ஒன்று இத்தொடர்வண்டி நிலையத்தில் உள்ளது . நாட்டின் முதல் Fun Zone இங்கு தான் ஏற்படுத்தப்பட்டது .
# துணைத்தொகுதி

விலங்கியல் பெயரிடலில், ஒரு **துணைத்தொகுதி** என்பது தொகுதி தரத்திற்குக் கீழே உள்ள பெயரீட்டுத் தரநிலையாகும்.  
பூஞ்சை மற்றும் தாவர வகைப்பாட்டியலில் உள்ள "துணைப்பிரிவு " வகைபிரித்தல் தரவரிசை விலங்கியல் வகைபிரிப்பில் "துணைத்தொகுதிக்கு" இணையானது. சில தாவர வகைப்பிரிப்பாளர்கள் துணைத்தொகுதி தரத்தையும் பயன்படுத்துகின்றனர். உதாரணமாக ஒருவித்திலை தாவரங்கள் பூக்கும் தாவரங்களின் துணைத்தொகுதியாகும்.
# துணைத்தொகுதி

## வகைபிரித்தல் தரவரிசை

துணைத் தொகுதி என்பது:  
1. தொகுதியின் அடுத்த கீழ் நிலையில் உள்ளது
1. கீழ்நிலைத் தொகுதிக்கு மேல்நிலையில் உள்ளது  
வசதியான இடங்களில், துணைத்தொகுதியானது கீழ்நிலைத் தொகுதியாகப் பிரிக்கப்படலாம். கீழ்நிலைத் தொகுதியானது வகுப்புகளை விட உயர் நிலையில் உள்ளது.
# துணைத்தொகுதி

## எடுத்துக்காட்டுகள்

அனைத்து விலங்கின தொகுதிகளும் துணைத்தொகுதிகளுடன் பிரிக்கப்படவில்லை. துணைத்தொகுதிகளை உள்ளடக்கிய ஒரு சில தொகுதிகள் பின்வருமாறு:  
- கணுக்காலி: துணைத்தொகுதி டிரைலோபிடோமார்பா, கெலிசிரேட்டா, பலகாலி, அறுகாலி மற்றும் ஓடுடைய கணுக்காலி
- பிராக்கியோபோடா: துணைத்தொகுதி லிங்குலிஃபோர்மியா, கிரானிபோர்மியா, ரைங்கோனெலிபோர்மியா
- முதுகுநாணி: துணைத்தொகுதிகள் கடற்குடுவை, தலைநாணிகள், இதனுடைய மிகப்பெரிய துணைத்தொகுதி முதுகெலும்பி.  
கீழ்நிலைத்தொகுதிகளுக்கு எடுத்துக்காட்டு: மைசீடோசூவா மற்றும் ஞாதோஸ்டோமேட்டா
# தெறோச்சி

அமெரிக்க 24 வது காலாட்படைப் பிரிவின் 90வது கள சேணேவி தாக்குதலணி(bat.) M114 155 மிமீ தெறோச்சியால் சுடுகிறார்கள்]]
ஒரு **தெறோச்சி** (*Howitzer*) பொதுவாக ஒரு சேணேவி சுடுகலனிற்கும் (அமெரிக்காவிற்கு வெளியே *தெறுவேயம்* என்றும் அழைக்கப்படுகிறது) - இது சிறிய, அதிக-திசைவேக எறிகணைகளை தட்டையான எறிபாதைகளில் சுடுவது - மற்றும் ஒரு கணையெக்கிக்கும் - இது ஏற்றம் மற்றும் இறக்க உயர் கோணங்களில் சுடுவது - இடையில் நிற்கும் ஒரு பெரிய அளவிலான ஆயுதம். தெறோச்சிகள், மற்ற சேணேவி ஏந்தனங்களைப் போலவே, பொதுவாக சேணேவி தொகுதி எனப்படும் குழுவில் ஒழுங்கமைக்கப்படுகின்றன.
# தெறோச்சி

## சொற்பிறப்பியல்

ஆங்கிலச் சொல்லான *howitzer* என்பது செக் சொல் *houfnice,* *houf* இருந்து, "கூட்டம்", மற்றும் *houf* என்ற மத்திய உயர் ஜெர்மன் சொல் *Hūfe* அல்லது *Houfe*(நவீன ஜெர்மன் *Haufen*), அதாவது "குவியல்" என்று பொருள்படும்.  
இதற்கான தமிழ்ச் சொல்லான **தெறோச்சி** என்பது தமிழில் மூன்று சொற்களில் - தெறு+ ஓச்சு + ஏதி - இருந்து உருவான ஒரு கூட்டுச் சொல்லாகும்.**தெறு**- *சுடுதல், அழித்தல், கொல்லுதல்,வருத்துதல், நெரித்தல், கொட்டுதல், துன்பம்;* **ஓச்சு**- *எறிதல், செலுத்துதல், பாச்சுதல், உயர்த்துதல் , தூண்டி விடுதல்;* **இ**- *விகுதி.* அதாவது கொன்றழிக்கக்கூடிய எறிகணையினை சுட்டு மிகக் கூடிய தொலைவிற்கும் அதிக அளவிலான உயரத்திற்கும் செலுத்துத்தும் ஓர் படைக்கலம் என்று பொருள் படும்.  
உள்ள லாரமி கோட்டையில் தேசிய பூங்கா சேவையால் காண்பிக்கப்படும் மலை தெறோச்சி]]
# தெறோச்சி

## வகைகள்

- சங்கிலி அல்லது சக்கர தானுந்து ஊர்தியில் தானே பிலிறுந்திய தெறோச்சி மூட்டப்பட்டுள்ளது. பல சந்தர்ப்பங்களில், மேலோட்டமாக ஒரு தகரியை ஒத்திருக்கதக்கதாக இது ஒருவித கவசத்தால் பாதுகாக்கப்படுகிறது. இந்த கவசமானது கவச எதிர்ப்பு ஆயுதங்கள் அல்லாமல், சிதறு துண்டுகள் மற்றும் சிறிய வேட்டெஃக வேட்டிலிருந்து குழுவினரைப் பாதுகாப்பதற்காகவே முதன்மையாக வடிவமைக்கப்பட்டுள்ளது.
- ஒரு பொதி தெறோச்சி என்பது ஒப்பீட்டளவில் இலகு தெறோச்சி ஆகும், இது பல துண்டுகளாக எளிதில் பிரிக்கத்தக்கதாக வடிவமைக்கப்பட்டுள்ளது, அவை ஒவ்வொன்றும் கோவேறு கழுதை அல்லது பொதிகுதிரையால் எடுத்துச் செல்லக்கூடிய அளவிற்கு சிறியவை ஆகும்.
- ஒரு பொதி தெறோச்சி என்பது மலைப்பாங்கான நிலப்பரப்பில் பயன்படுத்த வடிவமைக்கப்பட்ட ஒப்பீட்டளவில் இலகு தெறோச்சி ஆகும். பெரும்பாலானவை, ஆனால் அனைத்துமே அல்ல, மலை தெறோச்சிகளும் பொதி தெறோச்சிகள்தான்.
- ஒரு முற்றுகை தெறோச்சி(Siege howitzer) என்பது ஒரு தெறோச்சி ஆகும், இது ஒருவிதமான மூட்டப்பட்ட(mounted) நிலையான மேடையில் இருந்து சுடத்தக்கதாக வடிவமைக்கப்பட்டுள்ளது.
- ஒரு களத் தெறோச்சி என்பது ஒரு தெறோச்சி ஆகும், இது தொடர் நடவடிக்கையின் போது ஒரு களப்படையுடன் செல்ல போதுமான நடமாடும் தெறோச்சியாகும். இது ஒருவித சக்கர காவுவண்டியுடனே மாறாமல் வழங்கப்படுகிறது.
# பயன்-உல்கீ மாகாணம்

**பயன்-உல்கீ** என்பது மங்கோலியாவின் 21 ஐமக்குகளில் ஒன்றாகும். இது மேற்கு திசையில் கடைசியாக உள்ளது. முஸ்லிம்கள் மற்றும் கசக் இனத்தவர் பெரும்பான்மையாக உள்ள மங்கோலியாவின் ஒரே ஐமக் இதுவேயாகும். 1940 ஆம் ஆண்டு ஆகஸ்ட் மாதம் இது உருவாக்கப்பட்டது. இதன் தலைநகரம் உல்கீ.
# பயன்-உல்கீ மாகாணம்

## புவியியல்

இந்த ஐமக் மங்கோலியாவின் மேற்கு கடைக்கோடியில் உள்ளது. உருசியா மற்றும் சீனாவுடன் எல்லையை பகிர்ந்து கொள்கிறது. இதற்கும் கசகஸ்தானின் கிழக்குப் பகுதிக்கும் இடைவெளி வெறும் 40 கிலோமீட்டரே ஆகும். இந்த ஐமக்கிற்கு வடகிழக்கே உவ்ஸ் மற்றும் தென்கிழக்கே கோவ்ட் ஆகியவற்றை அண்டை ஐமக்குகளாக கொண்டுள்ளது.  
மங்கோலியாவில் உள்ள ஐமக்குகளிலேயே உயரமான ஐமக் பயன்-உல்கீ தான். ஐமக்கின் பெரும்பாலான பகுதிகள் மங்கோலிய ஆல்டாய் மலைத்தொடர்களில் அமைந்துள்ளது. இதன் 10 சதவீத பகுதிகள் காடுகளால் மூடப்பட்டுள்ளன. இக்காடுகள் பெரும்பாலும் சைபீரிய லார்ச் மரங்களை கொண்டுள்ளன.  
மங்கோலியாவின் அண்டைய மூன்று நாடுகளின் மூலையை நைரம்டால் சிகரம் (*நட்பு சிகரம்*) அடையாளப்படுத்துகிறது.
# பயன்-உல்கீ மாகாணம்

## மக்கள்தொகை

இந்த ஐமக்கின் பெரும்பாலான குடிமக்கள் கசக் (93%) இனத்தை சேர்ந்தவர் ஆவர்.) எஞ்சிய மக்கள் தொகையில் உள்ள இனங்கள் உரியாங்கை, டோர்வோட், கல்கா, துவன்கள் மற்றும் கோசூட் ஆகியோராவர். பெரும்பாலானவர்கள் தங்களது தாய்மொழியாகக் கசக் மொழியை பேசுகின்றனர். இரண்டு மொழி பேசுபவர்கள் இருப்பாராயின், அவர்களே மங்கோலிய மொழியை இரண்டாவது மொழியாக பேசுகின்றனர்.  
மங்கோலியா ஜனநாயக பாதைக்கு திரும்பிய பின்னர் பல குடிமக்கள் தங்களது வரலாற்று தாயகமான கசகஸ்தானிற்கு சென்று குடியேறினர். அங்கு சென்றால் தங்களுக்கு சிறந்த எதிர்காலம் கிடைக்கும் என்று எண்ணி அங்கு சென்றனர். இதன் காரணமாக 1991-1993 ஆகிய காலத்தில் குறிப்பிடத்தக்க அளவுக்கு மக்கள் தொகை இழப்பு இந்த ஐமக்கில் ஏற்பட்டது. அந்நேரத்தில் சுமார் 80 ஆயிரம் மக்கள் கசகஸ்தானுக்கு சென்று குடியேறினர். தற்போது குறிப்பிடத்தக்க அளவுக்கு முன்னால் குடிமக்கள் மீண்டும் மங்கோலியாவிற்கு திரும்ப தொடங்கியுள்ளனர். இதன் காரணமாக மக்கள் தொகை மீண்டும் அதிகரிக்க தொடங்கியுள்ளது.
**பயன்-உல்கீ ஐமக் மக்கள்தொகை**  
| 38,800 | 44,600 | 47,800 | 58,100 | 66,600 | 71,400 | 74,500 | 82,400 | 90,900 | 102,817 | 75,043 | 82,259 | 87,341 | 94,094 | 98,066 | 99,112 | 95,758 | 93,931 | 93,017 | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# பயன்-உல்கீ மாகாணம்

## கலாச்சாரம்

. ]]
இங்கு பெரும்பான்மையாக வாழும் கசக் மக்களின் கலாச்சாரம் மீது இஸ்லாமிய பழக்கவழக்கங்களின் தாக்கமானது வலுவாக உள்ளது. உல்கீ மசூதி ஆனது மங்கோலியாவின் இஸ்லாமிய மையத்தை தன்னகத்தே கொண்டுள்ளது. இந்த மசூதியானது வழக்கத்திற்கு மாறான கோணத்தில் இந்நகரில் கட்டப்பட்டுள்ளது. ஏனெனில் இக்கட்டடம் சரியாக மெக்காவை நோக்கி உள்ளவாறு கட்டப்பட்டுள்ளது. இங்கு ஒரு மதராசாவும் உள்ளது.  
பழக்கப்படுத்தப்பட்ட கழுகுகளைக் கொண்டு வேட்டையாடும் மரபார்ந்த பழக்கத்திற்காக இந்த ஐமக் பிரபலமானதாக உள்ளது. வேட்டை வல்லூறுகள் எவ்விதத்தில் செயல்படுகின்றனவோ அதே விதத்தில் இந்த பிடிக்கப்பட்ட கழுகுகளும் செயல்படுகின்றன. உலகத்தின் மற்ற பகுதிகளிலும் கழுகுகள் வேட்டையாடுவதற்காக பயன்படுத்தப்படுகின்றன. முக்கியமாக கசகஸ்தான் மற்றும் கிர்கிஸ்தானில். எனினும் பயன்-உல்கீயில்தான் இந்த பழக்கம் மிக பொதுவானதாக உள்ளது. கழுகை பயன்படுத்தி வேட்டையாடுபவர்களில் உலகின் 80 சதவிகிதத்தினர் இங்கு தான் வாழ்வதாக மதிப்பிடப்பட்டுள்ளது. ஆண்டுதோறும் உல்கீயில் ஒவ்வொரு அக்டோபர் மாதமும் பொன்னாங் கழுகு விழா கொண்டாடப்படுகிறது. கழுகுகளைக் கொண்டு வேட்டையாடுபவர்களின் திறமையை காட்டுவதற்காக இவ்விழா கொண்டாடப்படுகிறது. இவ்விழாவில் ஒவ்வொரு ஆண்டும் சுமார் 70 வேட்டைக்காரர்கள் கலந்து கொள்கின்றனர்.
# பயன்-உல்கீ மாகாணம்

## தேசிய பூங்கா

இந்த ஐமக்கில் அல்டாய் டவன் போக்ட் தேசிய பூங்கா உள்ளது. இதன் மொத்தப் பரப்பளவு 6,362 சதுர கிலோமீட்டர் ஆகும். மங்கோலியாவின் உயர்ந்த மலைக்கு தென்பகுதியில் இந்த பூங்கா அமைந்துள்ளது. இந்த பூங்காவில் சிவப்பு மான், ஐரோவாசியக் காட்டுமான் மற்றும் பொன்னாங்கழுகு ஆகியவை காணப்படுகின்றன.
# விக்கிப்பீடியா:Statistics/weekly/23-May-2021
# தாம்னி அணை

** தாம்னி அணை** (* Dhamni dam*) இந்தியாவின் மகாராட்டிர மாநிலத்தில் பால்கர் மாவட்டத்தின் தாம்னிக்கு அருகே சூர்யா ஆற்றில் கட்டப்பட்டுள்ள ஒரு கரை கட்டு அணையாகும். சூர்யா அணை என்ற பெயராலும் இந்த அணை அழைக்கப்படுகிறது. இதுவொரு செயற்கை அணையாகும். மண், மணல், களிமண் அல்லது பாறைகளைப் பயன்படுத்தி கரை கட்டும் முறையில் இந்த அணை கட்டப்பட்டுள்ளது.
# தாம்னி அணை

## விவரக்குறிப்புகள்

அடித்தளத்திற்கு மேலே உள்ள அணையின் உயரம் 59 மீ (194 அடி), நீளம் 1563 மீ (5128 அடி). ஆகும். அணையின் உள்ளடக்கம் 1270 கிமீ<sup>3</sup> (640 கன மைல்) மற்றும் மொத்த நீர்சேமிப்பு திறன் 285310.00 கிமீ<sup>3</sup> (68,449.51 கன மைல்) ஆகும்.
# தாம்னி அணை

## குறிக்கோள்

• நீர்ப்பாசனம்
• மின்சாரம்  
சூர்யா நீர்மின் திட்டம் 1999 ஆம் ஆண்டு மகாராட்டிர அரசாங்கத்தால் தொடங்கப்பட்டது, பின்னர் 2002 ஆம் ஆண்டு மே மாதத்தில் மகாராட்டிர மாநில மின் உற்பத்தி நிறுவனத்திடம் ஒப்படைக்கப்பட்டது. இந்த ஆலையின் மின் உற்பத்தித் திறன் 6 மெகாவாட் ஆகும். இங்கு பயன்பாட்டிலுள்ள விசையாழி பெல் நிறுவனத் தயாரிப்பு ஆகும்.
# வங்காளதேச தரைப்படையின் ஏந்தனங்கள் பட்டியல்

இது தற்போது வங்காளதேச படையில் பயன்பாட்டில் உள்ள ஏந்தனங்களின் பட்டியல். இதில் சிறிய எஃகங்கள், ஊர்திகள், சேணேவிகள் மற்றும் வானூர்திகள் உள்ளன.
# வங்காளதேச தரைப்படையின் ஏந்தனங்கள் பட்டியல்

## சிறிய வேட்டெஃகங்கள்

| கரச்சுடுகலன் |  |  |  |  |
| --- | --- | --- | --- | --- |
| பிரௌனிங் உயர் சக்தி | 9×19mm பரபெல்லம் | பகுதானி கைத்துப்பு |  |  |
| வகை 92 | 9×19mm பரபெல்லம் | பகுதானி கைத்துப்பு |  |  |
| CZ 75 | 9×19mm பரபெல்லம் | பகுதானி கைத்துப்பு | . |  |
| பெர்சா TPR9 | 9×19mm பரபெல்லம் | பகுதானி கைத்துப்பு | . |  |
| BD-08 | 7.62×39mm | தாக்குதல் துமுக்கி | வகை 81 தாக்குதல் துமுக்கியின் உரிமம் பெற்ற பதிப்பு. வங்காளதேச படையின் செந்தரமான சேவைத் துமுக்கி. |  |
| வகை 56 | 7.62×39mm | தாக்குதல் துமுக்கி | BOF இல் உள்ளூரில் ஒன்றுசேர்க்கப்பட்டது. |  |
| இசுரெய்ர் AUG | 5.56×45mm NATO | தாக்குதல் துமுக்கி | . |  |
| SS2-V5 | 5.56×45mm NATO | தாக்குதல் துமுக்கி | . |  |
| M4 குறுதுமுக்கி | 5.56×45mm NATO | தெரிவு வேட்டு குறுதுமுக்கி |  |  |
| வகை 56 | 7.62×39mm | பகுதானி குறுதுமுக்கி | BOF ஆல் உரிமத்தின் கீழ் விளைவிக்கப்படுகிறது. |  |
| சசுடாவா M59/66 | 7.62×39mm | பகுதானி குறுதுமுக்கி |  |  |
| கெக்ளர் & கோச் G3 | 7.62×51mm NATO | சமர் துமுக்கி | உள்ளூரில் ஒன்றுசேர்க்கப்பட்டது. |  |
| FN FAL | 7.62×51mm NATO | சமர் துமுக்கி |  |  |
| வகை-85 | 7.62×54mmR | பணியமர்த்தப்பட்ட குறிசாடுநர் துமுக்கி |  |  |
| துல்லிய பன்னாட்டு ஆர்டிக்கு போர்முறை | 7.62×51mm NATO | குறிசூட்டு துமுக்கி | *AX308* திரிபுரு |  |
| SC-76 தண்டர்போல்ட்டு | 7.62×51mm NATO | குறிசூட்டு துமுக்கி |  |  |
| RPA இரேஞ்மாசுரர் | 7.62×51mm NATO | பொருண்மம் எதிர்ப்பு துமுக்கி | இரேஞ்மாசுரர் *7.62* திரிபுரு. |  |
| கெக்ளர் & கோச் MP5 | 9×19mm Parabellum | துணை இயந்திரச் சுடுகலன் |  |  |
| RPD | 7.62×39mm | சதள தானியங்கி ஆய்தம்/ இலகு இயந்திரச் சுடுகலன் | Soviet Union |  |
| BD-15 இ.இ.சு.(இலகு இயந்திரச் சுடுகலன்) | 7.62×39mm | இலகு இயந்திரச் சுடுகலன் | வகை 81 இ.இ.சு இன் உரிமம் பெற்ற பதிப்பு |  |
| வகை 80 | 7.62×54mmR | பொதுநோக்கு இயந்திரச் சுடுகலன் | பி.கே இயந்திரச் சுடுகலனின் சீனப் படி |  |
| கெக்ளர் &amp;amp; கோச்HK21 | 7.62×54mmR | பொதுநோக்கு இயந்திரச் சுடுகலன் | *HK11A1* & *HK21A1* திரிபுரு. |  |
| வகை 54 | 12.7×108mm | கன இயந்திரச் சுடுகலன் |  |  |
| STK 50MG | 12.7×99mm NATO | கன இயந்திரச் சுடுகலன் |  |  |
| கைக்குண்டை அடிப்படையாகக் கொண்ட ஆய்தங்கள் |  |  |  |  |
| STK 40 AGL | 40×53mm | தானியங்கி கைக்குண்டு செலுத்தி | *Mk 2* திரிபுரு |  |
| ஆர்யெசு HG-84 | இருப்பில்லை | துண்டம் கைக்குண்டு | ஆஸ்திரிய இன் உரிமம் பெற்ற பதிப்பு, வாங்காளதேச மூட்டுப்படை தொழிற்சாலைகளின் உரிமத்தின் கீழ் விளைவிக்கப்படுகிறது.. | } |
# வங்காளதேச தரைப்படையின் ஏந்தனங்கள் பட்டியல்

## கணையெக்கிகள்

| வகை 53 | 120 மிமீ கணையெக்கி | 50 |  |  |
| --- | --- | --- | --- | --- |
| - | இஃகொச்கிசு-பொரிம்பு MO-120-AM50 | 120 மிமீ கணையெக்கி | 95 | யுபிஎம் -52 என்பது யூகோஸ்லாவியாவில் உரிமத்தின் கீழ் கட்டப்பட்ட இஃகொச்கிசு-பொரிம்பு MO-120-AM50 ஆகும். IISS-இன் *எதிர்கால சேணேவி முறைமைகளின்படி:* 2016 சந்தை அறிக்கை மற்றும் இராணுவ இருப்பு 2019' படி , மொத்தம் 95 120 மிமீ கணையெக்கிகள் உள்ளன, அவை MO-120-AM50 மற்றும் UBM-52. |
| யுபிஎம் 52 | 120 மிமீ கணையெக்கி |  |  |  |
| 120 மிமீ கணையெக்கி | 18 | 2020 டிசம்பரில் இந்தியா பரிசளித்தது. |  |  |
| வகை 87 | 82 மிமீ கணையெக்கி | 366 |  |  |
| எம் 29 ஏ 1 | 81 மிமீ கணையெக்கி | 11 |  |  |
| வகை 93 | 60 மிமீ கணையெக்கி | 26 | } |  |
# வங்காளதேச தரைப்படையின் ஏந்தனங்கள் பட்டியல்

## தகரிகள்

| MBT-2000 | முதன்மை சமர் தகரி | 44 |  |
| --- | --- | --- | --- |
| வகை 59 G (BD) இடுர்யோய் | நடுத்தர தகரி | 174 | 174 வகை 59 தகரிகள் வகை 59 G (BD) இடுர்யோயாக மேம்படுத்தப்பட்டன. |
| வகை 69-IIG | நடுத்தர தகரி | 58 | 58–20 வகை தகரிகள் 2010–2013 ஆம் ஆண்டில் சீனாவிலிருந்து பாகங்களுடன் வகை 69-IIG ஆக மேம்படுத்தப்பட்டன. |
| VT -5 | இலகு தகரி | 44 வேண்டப்பட்டுள்ளது. | } |
# வங்காளதேச தரைப்படையின் ஏந்தனங்கள் பட்டியல்

## கவச ஊர்திகள்

| BTR -80 | கவச ஆளணி காவி | 330-647 (ஆதாரங்கள் மாறுபடும்) | ஐ.நா அமைதிகாக்கும் நடவடிக்கைகளில் வங்காளதேசத்தால் பயன்படுத்தப்படுகிறது. |  |
| --- | --- | --- | --- | --- |
| ஓட்டோகர் கோப்ரா 2 | கண்ணிவெடி-எதிர்ப்பு, பதிதாக்குதல் காப்பாற்றப்பட்ட ஊர்தி | 67 |  |  |
| ஒட்டோகர் கோப்ரா | இலகு கவச ஊர்தி | 44 |  |  |
| BOV M11 | கவச வேவூர்தி | 8 |  |  |
| MT-LB | கவச ஆளணி காவி | 134 |  |  |
| வகை 85 | கவச சண்டை ஊர்தி | 50 |  |  |
| RN -94 | கவச நோயாளர் காவுவண்டி | 9 | 2005 இல் வழங்கப்பட்டது. | } |
# வங்காளதேச தரைப்படையின் ஏந்தனங்கள் பட்டியல்

## சேணேவி

| உந்துகணை சேணேவி |  |  |  |
| --- | --- | --- | --- |
| WS-22 | 122 மிமீ பல்குழல் உந்துகணை செலுத்தி | 49 |  |
| நோரா B-52 | 155 மிமீ தானே பிலிறுந்திய சுடுகலன் | 36 | 2013 மற்றும் 2018 க்கு இடையில் வழங்கப்பட்டது. |
| - | வகை 59-1 | 130 மிமீ களச் சுடுகலன் | 62 |
| வகை 96 | 122 mm தெறோச்சி | 54 |  |
| வகை 54-1 | 122 மிமீ களச் தெறோச்சி | 57 |  |
| வகை 83 | 122 மிமீ தெறோச்சி | 20 |  |
| மாதிரி 56 | 105 mm பொதி தெறோச்சி | 170 | } |
# வங்காளதேச தரைப்படையின் ஏந்தனங்கள் பட்டியல்

## தகரி எதிர்ப்பு ஆயுதங்கள்

| மெடிஸ்-எம் 1 | தகரி எதிர்ப்பு ஏவுகணை | 1200 | 2013 இல் வழங்கப்பட்டது. |  |
| --- | --- | --- | --- | --- |
| BF-98 | தகரி எதிர்ப்பு உந்துகணை |  |  |  |
| HJ-8 | </img> | தகரி எதிர்ப்பு ஏவுகணை | 344 | 2000 ஆம் ஆண்டில் வேண்டப்பட்டது, 2001 இல் 114 சீனாவால் வழங்கப்பட்டது, 2001 மற்றும் 2004 க்கு இடையில் 230 பாகிஸ்தானால் வழங்கப்பட்டது என்று சிப்ரிஐ தெரிவித்துள்ளது . |
| வகை 69 | உந்துகணை பிலிறுந்திய கைக்குண்டு | 200 | } |  |
# வங்காளதேச தரைப்படையின் ஏந்தனங்கள் பட்டியல்

## வான்காப்பு முறைமைகள்

| மேற்பரப்பு-வான் ஏவுகணை |  |  |  |
| --- | --- | --- | --- |
| FM-90 | குறு நெடுக்க வான்காப்பு | 4 |  |
| FN-16 | (ஆ.எ.செ.வா.மு) | 100 இல் 2015 இல் வேண்டப்பட்டது, வங்காளதேசத்தில் ஒன்றுசேர்க்கப்படலாம். |  |
| QW-2 வான்கார்ட் 2 | (ஆ.எ.செ.வா.மு) | 250 | வங்காளதேசம் 2004 மற்றும் 2007 க்கு இடையில் 250 QW-2 ஏவுகணைகளை பெற்றுக்கொண்டது, "மறைமுகமாக வெளியிடப்படாத எண்ணிக்கையிலான பிடங்குகளும்" |
| ஓர்லிகான் ஜி.டி.எஃப் | 35 மிமீ தானியங்கி தெறுவேயம் | 4-8 | GDF-009 திரிபுரு. |
| வகை 65/74 | வகை 65:  
வகை 74: | 37 மிமீ தானியங்கி தெறுவேயம் | 132 |
| வகை 59 | 57 மிமீ தானியங்கி தெறுவேயம் | 34 |  |
# வங்காளதேச தரைப்படையின் ஏந்தனங்கள் பட்டியல்

## கதுவீகள்

| SLC-2 | சேணேவி தொகுதி இகல் கதுவீ | 2 | <sup data-ve-ignore="true">&#x5B; *<span title="The material near this tag may rely on a self-published source. (January 2021)">சுய வெளியீட்டு மூலமா?</span>*</sup><sup>&#x5D;</sup> |
| --- | --- | --- | --- |
| ஸ்கைகார்ட் | தீ-கட்டுப்பாட்டு கதுவீ | 2 | ஓர்லிகான் ஜி.டி.எஃப் . |
# வங்காளதேச தரைப்படையின் ஏந்தனங்கள் பட்டியல்

## தொடர்பாடல் கரணங்கள்

| கோடன் 2110 M | மனிதப்பொதி வானொலி | 200 |
| --- | --- | --- |
| PRC -2090 | மனிதப்பொதி வானொலி |  |
| PRC-2080 | மனிதப்பொதி வானொலி |  |
| VHF -90 எம் | மனிதப்பொதி வானொலி | } |
# வங்காளதேச தரைப்படையின் ஏந்தனங்கள் பட்டியல்

## பொறியியல் ஊர்திகள்

| வகை 84 | கவச மீட்சி ஊர்தி | 5 | SIPRI, 1993 இல் பெறப்பட்டது. |  |
| --- | --- | --- | --- | --- |
| வகை 654 | கவச மீட்சி ஊர்தி | 3 |  |  |
| BTR-80 | கவச மீட்சி ஊர்தி | 10+ | 2011 ஆம் ஆண்டில், வங்களாதேசமானது 80 BTR-80 களைப் பெற்றது, இதில் அறியப்படாத எண்ணிக்கையிலான கவச மீட்சி ஊர்திகளும் அடங்கும். 2016–17 ஆம் ஆண்டில், வங்களாதேசத்திற்கு 10 கவச மீட்சி ஊர்தி பதிப்புகள் உட்பட 340 BTR-80 கள் கிடைத்தன. |  |
| போசெனா | தொலையியக்கி கட்டுப்பாட்டு கண்ணிவெடி துடைத்தல் ஊர்தி | 1 | *போசெனா -5* திரிபுரு | } |
# வங்காளதேச தரைப்படையின் ஏந்தனங்கள் பட்டியல்

## நுகர்பயன் ஊர்திகள்

| டாடா கெக்சா | </img> | பணியாளர்கள் சகடம் | இந்தியா | 200 |
| --- | --- | --- | --- | --- |
| ரெனால்ட் கெராக்சு 380.34 டி | 6x4 பாரவூர்தி | பிரான்சு | 10 |  |
| யூரல் -4320 | 6x6 பாரவூர்தி | சுலோவாக்கியா | 1 |  |
# வங்காளதேச தரைப்படையின் ஏந்தனங்கள் பட்டியல்

## வான்கலங்கள்

| நிலை இறக்கை வானூர்தி |  |  |  |  |
| --- | --- | --- | --- | --- |
| ஏர்பஸ் சி -295 டபிள்யூ | போக்குவரத்து வானூர்தி | இசுபெயின் | 1 |  |
| செஸ்னா 208 பி கிராண்ட் கேரவன் | நுகர்பயன் வானூர்தி | அமெரிக்கா | 1 |  |
| DA40NG | அடிப்படை பயிற்சி வானூர்தி | ஆசுதிரியா | 4 | இன்னும் இரண்டு வேண்டப்பட்டுள்ளது. |
| செஸ்னா 152 ஏரோபாட் | இலகு வானூர்தி | 5 | *A152 ஏரோபாட்* திரிபுரு. |  |
| மி -171 எஸ்.எச் | ஆயுதமேந்திய தாக்குதல் செயல்திறன்களைக் கொண்ட போக்குவரத்து உலங்கு வானூர்தி | உருசியா | 3-5 | மேலும் ஒன்று வேண்டப்பட்டுள்ளது. |
| யூரோகாப்டர் AS365 டாபின் | நுகர்பயன் உலங்கு வானூர்தி | பிரான்சு | 2 | AS365 N3 + திரிபுரு |
| பெல் 206 | நுகர்பயன் உலங்கு வானூர்தி | அமெரிக்கா | 2-3 |  |
| பிராமர் C4EYE | வேவு வண்டு | </img> | 36 | 2017 இல் வாங்கப்பட்டது. |
# வங்காளதேச தரைப்படையின் ஏந்தனங்கள் பட்டியல்

## கடற்கலங்கள்

| சக்தி சஞ்சார் வகுப்பு தகரி தரையிறக்க கடற்கலன் | எல்.சி.டி சக்தி சஞ்சார் | வங்களாதேசம் | 440 | 1 | 65 மீட்டர் எல்.சி.டி 9 தகரிகளையும்1 50 படையினரையும் கொண்டு செல்ல முடியும். ஜிபி மரைனால் வடிவமைக்கப்பட்டது. |
| --- | --- | --- | --- | --- | --- |
| சீ கோர்சு இடைமறிப்பு படகு | சீ கோர்சு -1  
சீ கோர்சு-2 | வங்களாதேசம் | 2 | 14.50 மீட்டர் படகில் 20 படையினரை ஏற்றிச் செல்ல முடியும். 13 நவம்பர் 2017 அன்று இரண்டு சீ கோர்சுகள் வங்காளதேச படைக்கு வழங்கப்பட்டன. |  |
| கிங்பிசர் 29 அதிவேக சுற்றுக்காவல் படகு | அதிவேக சுற்றுக்காவல் படகு | 52 |  |  |  |
# வங்காளதேச தரைப்படையின் ஏந்தனங்கள் பட்டியல்

## சீருடை

| மரக்காடு | சமருடை சீருடை | 1990 களில் தோன்றிய, ஒளிமய-வண்ணப் படுத்தப்பட்ட அடவி-பாணி(Jungle style) பாங்கங்கள் வங்காளதேச படைகளுடன் பயன்பாட்டுக்கு வந்தது. அமெரிக்க வடிவமைப்பைப் போலவே இருந்தாலும், வடிவங்கள் வெவ்வேறு கீறல்களின் அடிப்படையில் தோன்றுகின்றன. பழைய பதிப்புகளிலிருந்து வண்ணங்கள் சற்று மாறியிருந்தாலும், இந்த வடிவமைப்பு இன்றும் பயன்பாட்டில் உள்ளது. |
| --- | --- | --- |
# அடிபாட்டு ஊர்திகள்

ஒரு **அடிபாட்டு** **ஊர்தி, தரை அடிபாட்டு** ஊர்தி என்றும் அழைக்கப்படுகிறது, இது ஒரு தானே பிலிறுந்திய, ஆயுதம் கொண்ட படைத்துறை ஊர்தி , இயந்திரமயமாக்கப்பட்ட போர்முறையில் அடிபாட்டு நடவடிக்கைகளுக்கு பயன்படுத்தப்படுகிறது. அடிபாட்டு ஊர்திகள் சக்கர அல்லது சங்கிலி கொண்டவையாகும் .
# அடிபாட்டு ஊர்திகள்

## வரலாறு

### பண்டையது

தேர் ( எகிப்திய சிலையின் வரைதல்)]]
தேர் என்பது விரைவான நோக்க சக்தியை வழங்க விலங்குகளை (கிட்டத்தட்ட எப்போதும் குதிரைகள்) பயன்படுத்தும் ஒரு வகை வண்டி. தேர்கள் போருக்கு "சமர் அழைப்பூர்திகள்" மற்றும் தானுந்து வில்வித்தை தளங்களாக பயன்படுத்தப்பட்டன, அதே போல் வேட்டையாடுதல் அல்லது விளையாட்டுக்காக ஓட்டப்பந்தயம் போன்ற பல முயற்சிகளாகவும், பல பண்டைய மக்களின் முதன்மை ஊர்தியாகவும், பயணத்தின் வேகம் எவ்வளவு எடையைக் காட்டிலும் விரும்பும்போது கொண்டு செல்லப்படும். மூல தேர் ஒரு வேகமான, இலகு, திறந்த, இரு சக்கர கடத்தலாகும், அவை இரண்டு அல்லது அதற்கு மேற்பட்ட குதிரைகளால் வரையப்பட்டவை. சகடம் இடுப்பில் உயரமான அரை வட்டக் காவலுடன் ஒரு தளத்தை விட சற்று அதிகமாக இருந்தது. ஒரு பாகனால் இயக்கப்படும் தேர், வெண்கல மற்றும் இரும்பு காலத்தின் போது பண்டைய போர்முறைக்கு பயன்படுத்தப்பட்டது. கவசம் ஒரு கேடய அளவிற்கி மட்டுப்படுத்தப்பட்டிருந்தது.
# அடிபாட்டு ஊர்திகள்

## வரலாறு

### புத்தியல்

நவீன காலங்களில், அடிபாட்டு ஊர்திகள் வலுவான கவசத்தால் பாதுகாக்கப்படுகின்றன மற்றும் ஆயுதங்களைக் கொண்டுள்ளன, அவை செயல்பாட்டு நகர்திறன், தந்திரோபாய வலிதாக்குதல் மற்றும் வலுவெதிர்ப்பு திறன்களை ஒருங்கிணைக்கின்றன.
# பதார் பள்ளிவாசல்

**பதார் பள்ளிவாசல்** (*Pathar Mosque*) இந்தியாவின் சம்மு காசுமீர் மாநிலத்திலுள்ள பழைய நகரமான சிறீநகரில் அமைந்துள்ளது. உள்ளூரில் இதை நேவ்மசீத் என்று அழைக்கிறார்கள்.இப்பள்ளிவாசல் முகலாயர் காலத்தில் கற்களால் கட்டப்பட்டுள்ளது. சீலம் ஆற்றின் இடது கரையில் காங்கா-இ-மௌலா சன்னதிக்கு எதிரே அமைந்துள்ள இப்பதார் பள்ளிவாசலை பேரரசர் சகாங்கீரின் மனைவியான முகலாய பேரரசி நூர் சகான் 1623 ஆம் ஆண்டில் கட்டினார்.  
காசுமீர் பள்ளத்தாக்கிலுள்ள மற்ற பள்ளிவாசல்களிலிருந்து வேறுபட்ட சில தனித்துவமான அம்சங்கள் பதார் பள்ளிவாசலில் உள்ளன. மற்ற பள்ளிவாசல்களைப் போல, இதற்கு பாரம்பரிய பிரமிடு கூரை இல்லை.மேலும் இங்கு ஒன்பது அலங்கார வளைவுகள் உள்ளன. மையமான வளைவு மற்ற வளைவுகளைவிட பெரியதாகும். பள்ளிவாசல் அழகான தோட்டத்தால் சூழப்பட்டுள்ளது.
# புனலூர் சட்டமன்றத் தொகுதி

**புனலூர் சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது கொல்லம் மாவட்டத்தில் உள்ள 11 சட்டமன்றத் தொகுதிகளில் இதுவும் ஒன்றாகும் .
# புனலூர் சட்டமன்றத் தொகுதி

## அமைப்பு

சட்டசபை தொகுதியின் மறுசீரமைப்பின் போது புனலூர் சட்டசபை தொகுதியில் புனலூர் நகராட்சி உட்பட புனலூர் தாலுகாவில் உள்ள 7 பாஞ்சாயத்துகளை உள்ளடக்கியதாக மாற்றப்பட்டது. அன்சல், ஆரியங்காவு, எடமுலக்கல், ஈரூர், கரவலூர், குளத்துப்புழை மற்றும் தென்மலை.
# தொடர் (தாவரவியல்)

தாவரவியல் மற்றும் தாவர வகைப்பாட்டியலில், **தொடர்** (*Series*)என்பது ஒரு பேரினத்தின் உட்பிரிவுகளுள் ஒன்றாகும். இது பெயரீட்டுத் தரநிலையில் பிரிவிற்குக் கீழ் நிலையிலும் (மற்றும் துணைப்பிரிவு) சிற்றினத்திற்கு மேல் நிலையிலும் உள்ளது.
*சாய்ந்த எழுத்துக்கள்*
பிரிவுகள் மற்றும்/அல்லது தொடர்கள் பொதுவாக மிகப் பெரிய பேரினங்களை ஒழுங்கமைக்க உதவுகின்றன. இப்பேரினங்கள் நூற்றுக்கணக்கான சிற்றினங்களைக் கொண்டிருக்கலாம்.
# தொடர் (தாவரவியல்)

## சாகுபடி சந்தைப்படுத்தல்

"தொடர்" என்ற சொல் பயிரிடும்வகை குழுக்களுக்கு (விதை சந்தையில்) பயன்படுத்தப்படுகிறது. ஆனால் இந்த வார்த்தைக்குப் பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடுகளின்படி முறையான அங்கீகாரம் இல்லை.
# புல்கன் மாகாணம்

**புல்கன்** என்பது மங்கோலியாவின் 21 ஐமக்குகளில் ஒன்றாகும். இது வடக்கு மங்கோலியாவில் உள்ளது. இதன் தலைநகரத்தின் பெயரும் புல்கன் ஆகும்.
# புல்கன் மாகாணம்

## புவியியல்

இந்த ஐமக்கிற்கு வடக்கே உருசியாவின் புர்யத்தியா மாகாணமும், வடமேற்கே மங்கோலியாவின் கோவுசுகல், தென்மேற்கே ஆர்க்கன்காய், தெற்கே ஒவர்கன்காய், தென்கிழக்கே டோவ் மற்றும்வடகிழக்கே செலங்கே ஆகியவையும் சுற்றி அமைந்துள்ளன. சிறிய ஒர்கான் ஐமக் ஆனது செலங்கேயின் எல்லையில் இந்த ஐமக்கிற்கு ஒரு இணைப்பாக உள்ளது.  
இந்த ஐமக்கிற்கு வடக்கு பகுதியில் அல்பைன் காடுகள் உள்ளன. அவை படிப்படியாக மங்கோலிய உயர்நில பகுதியிலுள்ள வறண்ட புல்வெளி சமவெளிப் பகுதிகளுடன் இணைகின்றன. இங்குள்ள முக்கியமான ஆறுகள் ஒர்கான் மற்றும் செலங்கே ஆகும். இந்த இரண்டு ஆறுகளும் ஒவர்கன்காய் ஐமக்கிலிருந்து இங்கு நுழைகின்றன. இதன் காரணமாக மங்கோலியாவில் உள்ள விவசாயம் செய்யக்கூடிய சில பகுதிகளில் தெற்கு புல்கனும் ஒன்றாக உள்ளது.
# புல்கன் மாகாணம்

## போக்குவரத்து

இந்த ஐமக்கின் தலைநகரான புல்கன்னில் ஒரு வானூர்தி நிலையம் உள்ளது. இங்கிருந்து உலான் பத்தூர், கோவ்ட் மற்றும் முருன் ஆகிய இடங்களுக்கு வானூர்திகள் இயக்கப்படுகின்றன.
# எல். கே. திரிபாதி

**எல். கே. திரிபாதி** (*L.K. Tripathy*) இந்தியாவின் ஒடிசா மாநிலத்தை சேர்ந்தவர். 1971-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# எல். கே. திரிபாதி

## அரசுப் பணிகள்

1971 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த என். நாராயணனின் பணி இடமாற்றத்திற்கு பின்னர் தமிழகத்தின் 37-வது தலைமைச் செயலாளராக 15 மே 2006 அன்று பொறுப்பேற்றார். 2008-ம் ஆண்டு அகத்து 31-ம் தேதி பணியில் இருந்து ஓய்வு பெற்றார். இதைத் தொடர்ந்து, அவர் தனது சொந்த மாநிலமான ஒடிசாவுக்குச் சென்றார். அங்கேயே தனது ஓய்வுக் காலத்தை கழித்து வந்தவர் தனது 64 வயதில் உடல்நலக் குறைவு காரணமாக 12 மார்ச் 2013 அன்று காலமானார்
# சடையமங்கலம் சட்டமன்றத் தொகுதி

**சடையமங்கலம் சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது கொல்லம் மாவட்டத்தில் உள்ள 11 சட்டமன்றத் தொகுதிகளில் ஒன்றாகும்.
# சடையமங்கலம் சட்டமன்றத் தொகுதி

## அமைப்பு

சட்டசபை தொகுதியின் மறுசீரமைப்பின் போது சடையமங்கலம் சட்டசபை தொகுதியில் புனலூர் தாலுக்காவுக்குட்டபட்ட அலயமோன் மற்றும் கொட்டாரக்கரா தாலுகாவின் 6 பஞசாயத்துகளை உள்ளடக்கியது ஆகும்.
# சடையமங்கலம் சட்டமன்றத் தொகுதி

## தேர்தல் வரலாறு

### திருவிதாங்கூர்-கொச்சின் சட்டமன்றத் தேர்தல்கள்

| 1951 | கேசவ பிள்ளை | இந்திய தேசிய காங்கிரசு | 1,703 |  |
| --- | --- | --- | --- | --- |
| கொச்சுகுஞ்சு | பிரஜா சோசலிச கட்சி | 642 |  |  |
| 1954 | வி. கங்காதரன் | பிரஜா சோசலிச கட்சி | 9,634 | } |
# சடையமங்கலம் சட்டமன்றத் தொகுதி

## சட்டமன்ற உறுப்பினர்கள்

தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:  
| 1957 | வெலியம் பார்கவன் | இபொக | 1957–1960 |
| --- | --- | --- | --- |
| 1960 | 1960–1965 |  |  |
| 1967 | டி. டி. போட்டி | சம்யுக்தா சோசலிஸ்ட் கட்சி | 1967–1970 |
| 1970 | எம். என். கோவிந்தன் நாயர் | இபொக | 1970–1977 |
| 1977 | இ. சந்திரசேகரன் நாயர் | 1977–1980 |  |
| 1980 | 1980–1982 |  |  |
| 1982 | கே. ஆர். சந்திரமோகன் | 1982–1984 |  |
| 1987 | 1987–1991 |  |  |
| 1991 | 1991–1996 |  |  |
| 1996 | ஆர்.லதா தேவி | 1996–2001 |  |
| 2001 | பிராயர் கோபாலகிருஷ்ணன் | இதேகா | 2001–2006 |
| 2006 | முல்லக்கர ரத்னகரன் | இபொக | 2006–2011 |
| 2011 | 2011–2016 |  |  |
| 2016 | 2016 - 2021 |  |  |
| 2021 | ஜெ. சின்ச்சு ராணி | 2021 - | } |  
- *இடைத்தேர்தல்
# தர்கன்-உல் மாகாணம்

**தர்கன்-உல்** (, பொருள் *புனித மலை*) என்பது மங்கோலியாவில் உள்ள 21 ஐமக்குகளில் (மாகாணங்கள்) ஒன்றாகும். இது மங்கோலியாவின் வடக்குப் பகுதியில் அமைந்துள்ளது.
# தர்கன்-உல் மாகாணம்

## வரலாறு

தர்கன் நகரமானது அக்டோபர் 17, 1961 ஆம் ஆண்டு நிறுவப்பட்டது. நாட்டின் தலைநகரமான உலான் பத்தூர் மீது ஏற்பட்ட மனித புலம்பெயர்வு அழுத்தத்தை குறைப்பதற்காக இரண்டாவது தொழில்துறை மையமாக இது உருவாக்கப்பட்டது. இதற்காக இதே பெயரில் இருந்த மாவட்டமானது கலைக்கப்பட்டது. இதன் பகுதிகளானவை நகர ஆணையத்தால் நிர்வகிக்கப்பட்டன.  
தர்கன்-உல் ஐமக் மற்றும் இதன் 4 சம்கள் (மாவட்டங்கள்) 1994 ஆம் ஆண்டு செலங்கே ஐமக்கில் இருந்து உருவாக்கப்பட்டன.
# தர்கன்-உல் மாகாணம்

## பொருளாதாரம்

தர்கனானது மங்கோலியாவில் உள்ள இரண்டாவது பெரிய தொழில்துறை மையமாக உள்ளது. தர்கன் உலோகவியல் ஆலையானது மிகப்பெரிய ஆலைகளில் ஒன்றாகும். மேலும் இங்கு 48 மெகாவாட் உற்பத்தி திறன் கொண்ட மின் உற்பத்தி நிலையம் உள்ளது.  
இந்த ஐமக்கானது அடிப்படையில் இதன் தலை நகரத்திற்கு சேவையாற்றுவதற்காக உள்ளது.
# தர்கன்-உல் மாகாணம்

## போக்குவரத்து

திரான்ஸ்-மங்கோலிய ரயில் போக்குவரத்தின் முதன்மை வழித்தடம் ஆனது தர்கனில் இருந்துதான் பக்கவாட்டு வழியாக எர்டெனெட்டுக்கு பிரிகிறது.
# தர்கன்-உல் மாகாணம்

## விவசாயம்

தர்கன் ஐமக்கானது மங்கோலியாவின் விவசாய மையப்பகுதியில் அமைந்துள்ளது. மங்கோலியாவில் உள்ள முதன்மையான விவசாய உற்பத்தி மையம் தர்கன் தான். இங்கு விவசாய வளர்ச்சிக்கு தேவையான ஏராளமான ஆதாரங்கள் உள்ளன. மங்கோலியாவின் மற்ற பகுதிகளைவிட கடல்மட்டத்திலிருந்து குறைவான உயரத்தில் இப்பகுதி அமைந்துள்ளது. இதன் காரணமாக நாட்டின் மற்ற பகுதிகளை விட சற்றே வெப்பமான சூழ்நிலையை இப்பகுதி கொண்டுள்ளது. காரா ஆற்று வடிநிலத்தில் தானியங்கள், காய்கறிகள் மற்றும் குறிப்பாக உருளைக்கிழங்குகளை விளைவிக்க ஏற்ற இயற்கை காலநிலையானது நிலவுகிறது. இந்த ஐமக்கில் 35 விவசாய நிறுவனங்கள் மற்றும் கூட்டுறவு மையங்கள் செயல்படுகின்றன. இப்பகுதியில் 30,000 ஹெக்டேர் மணலானது விவசாயத்திற்கு உகந்ததாக உள்ளது. 1287.8 ஆயிரம் ஹெக்டேரானது காய்கறி உற்பத்திக்கு உகந்ததாக உள்ளது. நகர பொருளாதாரமானது வளர்ச்சியடைந்த போதிலும் இந்த ஐமக்கில் உள்ளூர் மக்கள் கால்நடைகளை தொடர்ந்து வளர்த்து வருகின்றனர். இங்கு சுமார் 1,30,000 கால்நடைகள் இருக்கும் என கணக்கிடப்பட்டுள்ளது.
# படையணி (வகைப்பாட்டியல்)

உயிரியல் வகைப்பாட்டில், **படையணி** *(Legion*) என்பது சில நேரங்களில் விலங்கியலில் பயன்படுத்தப்படும் லின்னேயன் வரிசைக்குள்ளான கட்டாயமற்ற பெயரீட்டுத் தரநிலை தரமாகும். இது வகுப்பிற்கும் வரிசைக்கும் இடைப்பட்ட பிரிவாக உள்ளது.
# படையணி (வகைப்பாட்டியல்)

## வகைபிரித்தல் தரவரிசை

விலங்கியல் வகைபாட்டியலில், படையணி:  
1. வகுப்பிற்குக் கீழ் நிலை அமைப்பு
1. கூட்டுறவுக்கு மேலதிக .
1. தொடர்புடைய வரிசைகளின் குழுவைக் கொண்டுள்ளது  
படையணி மேல் படையணி அல்லது கீழ் படையணி என பிரிக்கப்படலாம். ஆனால் இவை படையணிவிட கீழ் நிலையின.
# படையணி (வகைப்பாட்டியல்)

## விலங்கியலில் பயன்படுத்தவும்

பறவைகள் மற்றும் பாலூட்டிகளின் சில வகைப்பாடுகளில் படைகள் மற்றும் அவற்றின் சூப்பர் /துணை/மேல் குழுக்கள் பயன்படுத்தப்பட்டுள்ளன. **இவை அனைத்திலிருந்தும் (கூட்டுக்குழுக்கள்** மற்றும் **மேன்மை கூட்டுக்க்குழு**) முழு பயன்பாட்டினை உடையது. எடுத்துக்காட்டாக, மெக்கென்னா மற்றும் பெல் பாலூட்டிகளின் வகைப்பாடு.
# இராமேசுவரர் கோவில், நரசமங்கலம்

**இராமேசுவரர் கோயில்** (*Rameshvara Temple*) இராமலிங்கேசுவரர் கோயில் எனவும் அறியப்படும் இது இந்திய மாநிலமான கர்நாடகாவிலுள்ள சாமராசநகர் மாவட்டத்தில் நரசமங்கலம் என்ற ஊரில் அமைந்துள்ள சிவனுக்கு அர்ப்பணிக்கப்பட்டுள்ள ஒரு இந்துக் கோவிலாகும். இந்தக் கோயில் 9-ஆம் நூற்றாண்டின் தலக்காடு மேலைக் கங்கர்களின் ஆட்சியில் கட்டப்பட்டது.
# இராமேசுவரர் கோவில், நரசமங்கலம்

## கோயில் திட்டம்

கோவில் மிக எளிமையான வடிவில் செங்கற்கலாலும் வெளிபூச்சுகளாலும் தனித்துவமான விமானத்துடன் கட்டப்பட்டுள்ளது. விமானம் பதினொரு மீட்டர் உயரத்தில் நிற்கிறது. இது மண்டபத்துடன் கூடிய கர்ப்பக்கிருகத்தையும் கொண்டுள்ளது. இது, திராவிடக் கட்டிடக்கலை பாணியில் கட்டப்பட்டுள்ளது. கோயிலில் குறிப்பிடத்தக்க சில சிற்பங்கள் நடராசர் (இந்து கடவுளான சிவனின் ஒரு வடிவம்), சப்தகன்னியர் (ஏழு இந்துத் தெய்வங்கள்), கங்க மன்னன் தனது இராணியுடன் அமர்ந்திருப்பது போன்ற சிலையும் அமைக்கப்பட்டுள்ளன.  
இந்த கோவிலுக்கு பிற்காலத்தில் போசள மன்னர்களிடமிருந்தும் ஆதரவு கிடைத்தது. உள்ளூர் தெய்வமான இராமநாததேவனுக்கு மூன்றாம் வீர வல்லாளன் வழங்கிய மானியங்களை விவரிக்கும் இரண்டு கன்னட மொழி கல்வெட்டுகள் (கி.பி 1291-1343) இதை சான்றளித்தன.
# கே. ஞானதேசிகன்

**கே. ஞானதேசிகன்** (*K. Gnanadesikan*) இந்தியாவின் தமிழ்நாட்டைச் மாநிலத்தை சேர்ந்தவர். 1982-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# கே. ஞானதேசிகன்

## வாழ்க்கை குறிப்புகள்

இவர் 1959-ம் ஆண்டு ஏப்ரல் 16 தேதி திருநெல்வேலி மாவட்டத்தில் உள்ள திருவேங்கடநாதபுரத்தில் பிறந்தார்.இவர் இந்தியா விடுதலைப் போராட்ட வீரர் வ.உ.சிதம்பரனாரின் வம்சாவளியைச் சேர்ந்தவர் ஆவார்.
# கே. ஞானதேசிகன்

## அரசுப் பணிகள்

தமிழக நில நிர்வாகத்துறை உதவி ஆட்சியராக 1984-ம் ஆண்டு பணியைத் தொடங்கிய இவர் 1991 ஆம் ஆண்டு விருதுநகர் மாவட்ட ஆட்சியராக பணியாற்றியுள்ளார்.மின் வாரியத் தலைவராகவும், பள்ளிக் கல்வித்துறை செயலாளர் மற்றும் நிதித்துறை முதன்மைச் செயலாளர் போன்ற முக்கிய துறைகளில் பணியாற்றியுள்ளார். தமிழக அரசின் தலைமைச் செயலாளராக இருந்த மோகன் வர்கீஸ் சுங்கத் நீக்கப்பட்டதைத் தொடர்ந்து, தமிழகத்தின் 43-வது தலைமைச் செயலாளராக 3 டிசம்பர் 2014 அன்று பொறுப்பேற்றார்.2016-ஆம் ஆண்டு ஜூன் மாதம் 8 ஆம் தேதி பணியிடை நீக்கம் செய்யப்பட்டார்.அவரது பணியிடை நீக்கம் தொடர்பாக அரசு உத்தரவு அதிகாரப்பூர்வமாக வெளியிடப்படவில்லை.எட்டு மாதங்களுக்கு பிறகு சென்னையில் உள்ள அண்ணா மேலாண்மை பயிற்சி நிலையத்தின் இயக்குநராக நியமிக்கப்பட்டார்.
# பஞ்சலிங்கேசுவர கோவில், கோவிந்தனஹள்ளி

பஞ்சலிங்கேசுவர கோவில் ( *Panchalingeshwara Temple* ) என்பது இந்திய மாநிலமான கர்நாடகாவின், மாண்டியா மாவட்டத்தில், கோவிந்தனஹள்ளி கிராமத்தில் அமைந்துள்ள ஒரு இந்துக் கோவிலாகும். இது, போசளப் பேரரசு மன்னன் வீர சோமேசுவரனின் ஆட்சிக்காலத்தில் பொ.ச.1238இல் கட்டப்பட்டது. "பஞ்சலிங்கேசுவரர்" என்ற பெயருக்கு "ஐந்து இலிங்கம்" ( சிவனின் உலகளாவிய சின்னம்) என்று பொருள். இந்தியத் தொல்லியல் ஆய்வகத்தால் தேசிய முக்கியத்துவம் வாய்ந்த நினைவுச்சின்னமாக இந்த கோயில் பாதுகாக்கப்படுகிறது.
# பஞ்சலிங்கேசுவர கோவில், கோவிந்தனஹள்ளி

## கோயில் திட்டம்

ஒரு பஞ்சகுட்டா ( ஐந்து கோபுரங்களுடன் கூடிய ஐந்து சிவாலயங்கள்) கட்டுமானத்திற்கு அரிய உதாரணம் இந்தக் கோயில். ஐந்து சிவாலயங்கள் வடக்கு-தெற்கு அச்சுத் திட்டத்தில் கட்டப்பட்டுள்ளன. ஒவ்வொரு சன்னதியிலும் கர்ப்பக்கிருகம் மண்டபங்களால் இணைக்கப்பட்டுள்ளது. வளாகத்தில் உள்ள சிவாலயங்களின் எண்ணிக்கையானது போசளக் கோயில்களில் காணப்படும் நிலையான அம்சங்களாகும். இரண்டாவது மற்றும் மூன்றாவது ஆலயங்களுக்கு முன்னால் தாழ்வாரங்கள் அமைந்துள்ளன.
# ஷீலா பாலகிருஷ்ணன்

**ஷீலா பாலகிருஷ்ணன்** (*Sheela Balakrishnan*) இந்தியாவின் கேரளா மாநிலத்தை சேர்ந்தவர். 1976-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# ஷீலா பாலகிருஷ்ணன்

## அரசுப் பணிகள்

1978-ம் ஆண்டு உதவி ஆட்சியராக தனது பணியைத் தொடங்கினார். வேளாண்மை மற்றும் உள்துறைகளின் சார்புச் செயலாளர், சமூக நிதி மற்றும் அதிகாரமளித்தல் துறை, பணியாளர் மற்றும் நிர்வாக சீர்திருத்தத் துறை ஆகியவற்றின் துணைச் செயலாளர் பொறுப்பையும் வகித்துள்ளார்.2002-ம் ஆண்டு முதல் முதல்வரின் செயலாளராக பணியாற்றினார்.2007-ம் ஆண்டு முதல் 2011-ம் ஆண்டு வரையில், சென்னையில் உள்ள அண்ணா மேலாண்மை நிறுவனத்தின் இயக்குநராகப் பணியாற்றினார்.நகராட்சி நிர்வாகம் மற்றும் குடிநீர் வழங்கல் துறையின் கூடுதல் செயலராக இருந்த இவர் தமிழக அரசின் தலைமைச் செயலாளராக இருந்த தேபேந்திரநாத் சாரங்கி, பணி ஓய்வு பெறுவதை அடுத்து, தமிழகத்தின் 41-வது தலைமைச் செயலாளராக 31 டிசம்பர் 2012 அன்று பொறுப்பேற்றார். 2014-ம் ஆண்டு மார்ச் 31-ம் தேதி பணியில் இருந்து ஓய்வு பெற்றார். இதைத் தொடர்ந்து, தமிழக அரசின் ஆலோசகராக இருந்த இவர் 2017-ம் ஆண்டு அப்பொறுப்பில் இருந்து விலகினார்.
# வெண்வயிற்றுக் கரிச்சான்

**வெண்வயிற்றுக் கரிச்சான்** [White-bellied drongo (*Dicrurus caerulescens*)] என்பது இந்தியாவிலும் இலங்கையிலும் மட்டும் காணப்படும் ஒரு கரிச்சான் இனக் குருவியாகும். மற்ற கரிச்சான்களைப் போலவே இது பூச்சிகளை உண்ணும் வழக்கம் கொண்டிருந்தாலும், சில வகைப் பூக்களின் தேனை விரும்பி உண்பதால் மகரந்தச் சேர்க்கையிலும் இது உதவுகிறது.
# வெண்வயிற்றுக் கரிச்சான்

## துணையினங்கள்

இதில் மூன்று துணையினங்கள் பரிந்திரைக்கபட்டுள்ளன:
- தென்னிந்திய வெண்வயிற்றுக் கரிச்சான் *D. c. caerulescens* (லின்னேயஸ், 1758) – தெற்கு நேபாளத்தில் இருந்து மேற்கு தென்னிந்தியா
- *D. c. insularis* (சார்ப், 1877) – வட இலங்கை
- *D. c. leucopygialis* பிளைத், 1846 – தென்னிலங்கை
# வெண்வயிற்றுக் கரிச்சான்

## உடலமைப்பும் கள அடையாளங்களும்

### உடலமைப்பு

சின்னானை விட அளவில் பெரியது [நீளம் = 24 cm] கரிக்குருவியை விட சிறியது. வாலின் பிளவு கரிக்குருவியின் வால் பிளவை விடவும் குறைவாக இருக்கும். மார்பின் அடிப்பகுதியிலிருந்து வெள்ளையாக இருக்கும். கண்விழிப் படலம் அரக்கு நிறம். ஆண் பெண் இரண்டும் ஒரே தோற்றம் கொண்டிருக்கும்.
# வெண்வயிற்றுக் கரிச்சான்

## உடலமைப்பும் கள அடையாளங்களும்

### கள அடையாளங்கள்

இரண்டு அல்லது மூன்று குருவிகள் மற்ற பூச்சியுண்ணும் பறவைகளுடன் சேர்ந்தே காணப்படும்; அந்தி நேரத்திலும் நன்கு இருட்டிய பிறகும் கூட இரையைத் தேடும்.
# வெண்வயிற்றுக் கரிச்சான்

## பரவலும் வாழ்விடமும்

### பரவல்

மேற்கு குஜராத், மேற்கு ராஜஸ்தான், ஜம்மு காஷ்மீர், இமாசல பிரதேசம், வடகிழக்கு மாநிலங்கள் நீங்கலாக இந்தியாவின் அனைத்துப் பகுதிகள் மற்றும் இலங்கையின் பெரும்பாலான பகுதிகள். இனப்பெருக்கம் செய்யாத காலங்களில் இவை மத்திய குஜராத் பகுதிகளில் பதிவு செய்யப்பட்டுள்ளன.
# வெண்வயிற்றுக் கரிச்சான்

## பரவலும் வாழ்விடமும்

### வாழ்விடம்

இலையுதிர், மூங்கிற் காடுகளின் புதர்வெளிகள், தேயிலை, இரப்பர் தோட்டங்கள்.
# வெண்வயிற்றுக் கரிச்சான்

## உணவு

சிதடி எனப்படும் பாச்சை, வெட்டுக்கிளி, விட்டில், சிறகுடைய கறையான் உள்ளிட்ட பூச்சிகள்; திடீர்த் தாக்குதல் மூலம் உணவை பிற பறவைகளிடமிருந்து அபகரிப்பதும் உண்டு. எப்போதாவது, நாணல் கதிர்குருவிகளைத் தாக்கி உண்ணும்; *Bombax*, *Erythrina-* தாவரங்களுடைய மலர்களின் தேனை உண்ணும்.
# வெண்வயிற்றுக் கரிச்சான்

## ஒலி

பூங்குருவிகள், தினைக்குருவிகள் போன்றவற்றின் தொனியில் ஒலியெழுப்பும்; கரிக்குருவியைப் போன்றே பாடும். குறிப்பாக, தையல் சிட்டு, காட்டுக் கீச்சான், மாம்பழச் சிட்டு ஆகிய குருவிகளைப் போன்றே போலிக்குரல் எழுப்பும்.
# வங்காள சுபா

**வங்காள சுபா** (அல்லது **முகலாய வங்காளம்**) என்பது முகலாய பேரரசின் பிரிவுகளிலேயே மிகப்பெரியதாகும். இது பெரும்பாலான வங்காளப் பகுதிகளை உள்ளடக்கியிருந்தது. அவற்றுள் தற்போதைய வங்கதேசம் மற்றும் மேற்குவங்கம் ஆகியவையும் அடங்கும். இது 16 மற்றும் 18ம் நூற்றாண்டுகளுக்கு இடையில் இருந்தது. உலகின் முக்கியமான வணிக நாடான வங்காள சுல்தானகம் கலைக்கப்பட்ட பிறகு இந்த மாநிலம் உருவாக்கப்பட்டது. முகலாயப் பேரரசுடன் இணைத்துக் கொள்ளப்பட்டது. இந்தியத் துணைக்கண்டத்தில் செல்வச் செழிப்பு மிக்க பகுதியாக வங்காளம் திகழ்ந்தது. இதன் பொருளாதாரமானது தொழில் புரட்சி தொடங்குவதற்கான அறிகுறிகளை காட்டியது.  
வங்காள சுபா பல்வேறு இடங்களில் "நாடுகளின் சொர்க்கம்" மற்றும் "வங்காளத்தின் பொற்காலம்" என்று குறிப்பிடப்பட்டுள்ளது. இதற்கு முக்கிய காரணம் அங்கு வாழ்ந்த மக்களின் வாழ்க்கை தரம் மற்றும் அவர்கள் பெற்ற ஊதியம் ஆகியவையாகும். உலகிலேயே அவை உயர்ந்தவையாக இருந்தன. டச்சு நாட்டவர் ஐரோப்பிய கண்டத்திற்கு வெளியே இருந்து இறக்குமதி செய்ததில் 40% வங்காள சுபாவில் இருந்தே பெறப்பட்டது. வங்காளத்தின் கிழக்கு பகுதியானது ஜவுளி உற்பத்தி மற்றும் கப்பல் கட்டுமானம் ஆகிய துறைகளில் உலக அளவில் முக்கியத்துவம் வாய்ந்ததாக இருந்தது. பட்டு, பருத்தி ஆடைகள், எஃகு, சால்ட்பீட்டர், விவசாய மற்றும் தொழில் பொருட்களில் உலகிலேயே முக்கியமான ஏற்றுமதி செய்யும் பகுதியாக இருந்தது.  
உள்ள டச்சு கிழக்கிந்திய கம்பெனியின் தொழிற்சாலை. ஓவியர் *ஹென்ரிக் வான் சுய்லென்புர்க்*. ஆண்டு *1665*.]]  
18ஆம் நூற்றாண்டில் முகலாய வங்காளமானது வங்காள நவாப்களின் கீழ் ஒரு பகுதியளவு சுதந்திரம் அடைந்த மாநிலமாக உருவாகியது. முதல் தொழில் புரட்சிக்கு நேரடியாக முக்கிய பங்காற்றியது. எனினும் 1757ஆம் ஆண்டு பிளாசிப் போரில் பிரித்தானிய கிழக்கிந்திய கம்பெனியால் வெல்லப்பட்ட பிறகு வங்காளத்தில் தொழில்மயமழிந்தது. இந்த சுபாவானது பிறகு வங்காள மாகாணமாக நிறுவப்பட்டது.
# பிரம்மேசுவரர் கோயில், கிக்கேரி

**பிரம்மேசுவரர் கோயில்** (*Brahmeshvara Temple*) என்பது இந்திய மாநிலமான கர்நாடகாவின் மாண்டியா மாவட்டத்தில் 12 ஆம் நூற்றாண்டில் போசளர் கட்டிடக்கலை பாணியில் கிக்கேரி நகரத்தில் கட்டப்பட்ட ஒரு இந்துக் கோவில் ஆகும். இது, வரலாற்று முக்கியத்துவம் வாய்ந்த நகரமான சரவணபெலகுளாவிலிருந்து 10 கி.மீ தொலைவிலுள்ளது. பொ.ச. 1171இல் போசள மன்னன் முதலாம் வீர நரசிம்மன் ஆட்சியின் போது பொம்மரே நாயகிட்டி என்ற பணக்கார பெண்மணியால் இந்த கோயில் கட்டப்பட்டது. இந்தக் கோயில் இந்திய தொல்பொருள் ஆய்வகத்தின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாகும்.
# பிரம்மேசுவரர் கோயில், கிக்கேரி

## கட்டிடக்கலை

கோயிலின் வடிவமைப்பு தனித்துவமானது. கோயிலின் உட்புறம் அதன் அடிப்பகுதிக்கு அப்பால் அகலப்படுத்தப்பட்டு வெளிப்புற சுவர்கள் குவிந்த வடிவத்தில் வெளியேறுகிறது. இது ஒரு ஒற்றை சன்னதி கட்டுமானமாகும். மண்டபத்தின் ஒரு இடத்தில் இந்துக் கடவுளான சிவனின் நான்கு அடி உயர உருவம் உள்ளது. மண்டபத்தின் தூண்களில் உச்சியின் மீது செதுக்கப்பட்ட மதனிகா சிற்பங்கள் (சலாபஞ்சிகா என்றும் அழைக்கப்படுகிறது. இது ஒரு பெண்ணின் சிற்பத்தை குறிக்கிறது. பகட்டான பெண் அம்சங்களைக் காட்டுகிறது) சிறந்த கலைப் படைப்புகளாகும்.
# ஆக்ரா சுபா

**ஆக்ரா சுபா** என்பது முகலாய பேரரசின் ஒரு சுபா ஆகும். இது அக்பரின் ஆட்சிக்காலத்தில் நிறுவப்பட்டது. வேகமாக விரிவடைந்து கொண்டிருந்த மராத்தா பேரரசால் முக்கியத்துவம் குறைக்கப்பட்டது வரை இது முகலாய பேரரசின் மையப் பகுதியாக இருந்தது. இதன் வடக்கே டெல்லி மற்றும் அவாத், கிழக்கே அலாகாபாத், தெற்கு மற்றும் மேற்குப் பகுதியில் மல்வா மற்றும் அஜ்மீர் ஆகிய பகுதிகள் இருந்தன. இதன் தலைநகரம் ஆக்ரா ஆகும். முகலாய பேரரசின் ஒரு முக்கியமான நிர்வாக மையமாக ஆக்ரா விளங்கியது.
# அஜ்மீர் சுபா

**அஜ்மீர் சுபா** என்பது அக்பரின் நிர்வாக சீர்திருத்தங்களுக்கு பிறகு முகலாயப் பேரரசின் பிரிவுகளாக இருந்த முதல் 12 சுபாக்களில் ஒன்றாகும். இதன் எல்லைகள் தற்போதைய ராஜஸ்தானுடன் ஒத்திருந்தன. இந்த சுபாவின் தலைநகரம் அஜ்மீர் ஆகும். இந்த சுபா ஆக்ரா, டெல்லி, குஜராத், தட்டா, முல்தான் மற்றும் மல்வா ஆகிய சுபாக்களுடன் எல்லைகளைக் கொண்டிருந்தது.